jkorsvik/nowiki_second_scrape_merged huggingface dataset:
Prionognathus

Prionognathus  er en slekt av løpebiller.


== Utseende ==
Middelsstore (gjerne 8-10 millimeter), ovale, mørke løpebiller. Oversiden er halvblank og glatt uten påfallende punktering. Hodet er firkantet med nokså små fasettøyne. Pronotum er rundet, dekkvingene nokså jevnbrede. Slekten minner om artene i den store slekten Amara, men er ikke beslektet med disse.


== Levevis ==


== Utbredelse ==
Slekten er utbredt i Afrika.


== Systematisk inndeling ==
Navnet har blitt brukt flere ganger, både om en slekt av sviknott (Prionognathus Carter, 1921), en slekt av leddormer (Prionognathus Keferstein, 1862) og en slekt av fossile fisker (Prionognathus Pandelle, 1856), men navnet på løpebille-slekten er det eldste og dermed gjeldende.

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Licininae Bonelli, 1810
Stammen Oodini LaFerte-Senectere, 1851 
Slekten Prionognathus LaFérte-Sénectère, 1851
Prionognathus fossor LaFerte-Senectere, 1851
Prionognathus overlaeti (Burgeon, 1935)


== Eksterne lenker ==
(en) Prionognathus i Global Biodiversity Information Facility 
Prionognathus – detaljert informasjon på Wikispecies
Hatsune Miku

Hatsune Miku (japansk: 初音ミク) er en virtuell sanger utviklet av Crypton Future Media og opprinnelig illustrert av KEI. Hun ble først utgitt i 2007 til VOCALOID2. Stemmen er basert på Saki Fujita, som er en japansk stemmeskuespillerinne. I 2013 ble Miku oppgradert til VOCALOID3 og fikk i tillegg en engelsk stemme. Seinere, i 2016, ble hun oppgradert til Hatsune Miku V4X til VOCALOID4 og dette er i tillegg den siste utgivelsen til Vocaloid. I november 2020 lanserte Crypton Hatsune Miku NT til sin egen vocal editor Piapro Studio.
Karakteren blir framstilt som en 16 år gammel jente med lange turkise musefletter og japansk skoleuniform. Den japanske illustratoren Kei Garou skapte henne etter oppdrag av Crypton.


== Referanser ==
New American Cyclopædia

New American Cyclopædia var et leksikon laget og publisert av D. Appleton & Company fra New York, inndelt i 16 bind, som ble tilgjengelig mellom 1858 og 1863. De primære redaktørene var George Ripley og Charles Anderson Dana.
New American Cyclopædia ble revisert og republisert som American Cyclopædia i 1873.


== Referanser ==


== Se også ==
Seriekritikerprisen

Seriekritikerprisen er den første rendyrkede norske kritikerprisen for TV-serier. Prisen ble utdelt for første gang i september 2020 under NRK-programmet Seriehøsten 2020, og er en videreføring av Seriedagene Awards, som de fire foregående årene kåret de beste skandinaviske drama- og komiseriene.Juryen består av 18 kritikere fra norske mediehus, som nominerer og deler ut tre priser; «beste drama» og «beste komedie», samt den kjønnsnøytrale prisen; «beste skuespiller».


== Vinnere og nominerte ==


== Referanser ==


== Eksterne lenker ==
Seriehøsten 2020 hos NRK.no
S.P. Balasubrahmanyam

Sripathi Panditaradhyula Balasubrahmanyam (hindi: एस॰ पी॰ बालसुब्रमण्यम, telugu: ఎస్. పి. బాలసుబ్రహ్మణ్యం), også kjent som S.P. Bala, S.P.B. eller  Balu, (født 4. juni 1946 i Nellore i Britisk India, død 25. september 2020 i Chennai) var en indisk musiker, playbacksanger, musikkdirektør, skuespiller og filmprodusent. Han har spilt inn 40.000 sanger på 16 indiske språk.


== Bakgrunn ==
S.P. Balasubrahmanyam kom fra en telugu-familie. Hans far, S. P. Sambamurthy, var en harikathakunstner som også hadde deltatt i teaterstykker. Hans mor var Sakunthalamma, og døde 4. februar 2019. Han hadde to brødre og fem søstre, blant dem sangeren S. P. Sailaja.Hans sønn S.P. Charan ble også sanger, skuespiller og produsent.S.P. Balasubrahmanyam var ikke tiltenkt å ha sin karriere innen musikk, men heller å bli ingeniør.


== Karriere ==
Hans rike og dype stemme hadde et bredt spekter. Han holdt ved sin død Guinness World Record for innspilling av det høyeste antall sanger av en mannlig sanger, med over 40.000 sanger, (den kvinnelige rekorden innehas av Lata Mangeshkar).
SPB talte ikke alle språkene han sang synger på. Med sin bakgrunn i  Sør-India taler han flytende flere dravidiske språk, men hans hindi-aksent og diksjon var ikke perfekt. Hans karriere som sanger begynte i 1967, men hans store berømmelse kom i 1979 med filmen Shankarabharanam av Kashinadhuri Vishwanath.
Hans filmer var på telugu, tamil, kannada, hindi og malayalam.Han ble hedret med utmerkelsene Padma Shri (2001) og Padma Bhushan (2011) fra den indiske regjeringen.Den 5. august 2020 testet Balasubrahmanyam  positiv for COVID-19 og ble innlagt på sykehus i Chennai, og var etter en uke på intensinbehandling. Han døde av infeksjonen den 25. september, i en alder av 74 år.


== Referanser ==


== Eksterne lenker ==
(en) S.P. Balasubrahmanyam på Internet Movie Database 
(en) S.P. Balasubrahmanyam hos The Movie Database 
(en) S.P. Balasubrahmanyam på Apple Music 
(en) S.P. Balasubrahmanyam på Discogs 
(en) S.P. Balasubrahmanyam på MusicBrainz 
(en) S.P. Balasubrahmanyam på Spotify 
(en) S.P. Balasubrahmanyam på Songkick 
(en) S.P. Balasubrahmanyam på Genius — sangtekster
Ulrik Adolph Danneskiold-Samsøe

Ulrik Adolph lensgreve Danneskiold-Samsøe til grevskapet Løvenholm (døpt 16. juli 1723, død 3. juni 1751) var en dansk sjøoffiser.
Han var sønn av grev Christian Danneskiold-Samsøe og Conradine Cristine født komtesse Friis. 16 år gammel ble han utnevnt til kaptein i Søetaten og avanserte gjennom forskjellige grader, formentlig takket være den innflytelsesrike farbroren grev Frederik Danneskiold-Samsøe, som den gang var marinens overbestyrer og som skaffet ham kammerherretittelen.19. juli 1743 giftet han seg med sin kusine, den nevnte farbroren Frederiks datter Sophie Dorothea (1726–1766).
1744 ble han utnevnt til assessor i Admiralitetet, året etter til sjef for linjeskipet Prinsesse Charlotte Amalie  og senere for Elefanten. I 1746 sendtes han som sjef for linjeskipet Oldenborg sammen med to andre linjeskip til Middelhavet, hvor han sluttet fred med beyen av Algier.Han døde etter åtte års ekteskap på Gisselfeld den 3. juni 1751.


== Referanser ==
Hans-Wiggo Knudsen

Hans-Wiggo «WH» Frederik Knudsen (født 11. august 1944 i Herlufsholm i Danmark, død 19. mars 2020 i Roskilde) var en dansk bygningskonstruktør og kajakkroer som deltok i de olympiske leker i 1964 og 1968.


== Sportskarriere ==
I OL i 1964 deltok han sammen med barndomsvennen Preben Sten Jensen i toer-kajakk på 1 000-meter-distansen, hvor de endte på en samlet niendeplass. I OL i 1968 deltok han i firerkajakk med Harry Sørensen, Jørgen Andersen og Sten Lund Hansen, og dette laget sluttet likeledes som nummer ni på 1 000-meter-distansen.


== Yrkeskarriere ==
Knudsen var utlært tømrer og ble senere utdannet bygningskonstruktør. Et opphold på Grønland i begynnelsen av 1970-årene førte til at han ble gift med en lokal kvinne og bosatte seg i Sisimiut. Han ble medeier i ingeniørfirmaet Permagreen som stod bak en lang rekke byggeprosjekter på Grønland.


== Privatliv ==
HW Knudsen var gift med Nanna, og de fikk to barn. Utover et hus i Sisimiut hadde de også et hus i Næstved, og han og Nanna flyttet dit da de ble pensjonister. Han ble i 2018 diagnostisert med lungefibrose, og hans død to år senere var forårsaket av dette i samspill med COVID-19.


== Referanser ==


== Eksterne lenker ==
(en) Hans-Wiggo Knudsen – Olympedia 
(en) Hans-Wiggo Knudsen – Sports-Reference (OL-resultater – arkivert)
Yopie Latul

Yopie Latul (født 7. september 1955 i Ambon i Indonesia, død 9. september 2020 i Cibinong) var en indonesisk sanger.


== Biografi ==
Yopie startet sin sangkarriere i 1982 og hadde et gjennombrudd i 1986 med sin singelplate «Ayun Langkahmu» av Elfa Secioria og Wieke Gur. Yopie ble også kjent for sangen «Kembalikan Baliku» av Guruh Soekarnoputra, fremført av ham i Den indonesiske folkessangfestival i 1987 med Swara Mahardhika-koret.Yopie ble også kjent for den etniske dansesangen «Poco-poco» (1995), som hanvant en pris for i 2001.Tidlig i september 2020 teste Yopie positiv for Covid-19 etter en nasjonaldagsmarkering in Bogor med sitt «Sound of Curly»; to andre i bandet testet også positive. Han var først asymptomatisk, men den 7. september ble han bragt til Sentra Medika Hospital i Cibinong i Vest-Java og to dager etter døde han, 65 år gammel.


== Diskografi ==


=== Soloalbum ===
Poco Poco (2000)
The Best of Yopie Latul (1998)
Tiada Berdaya (1994)
Remix Hitam tapi Manis (1994)
Kusesali (1994)
Simalakama II (1993)
Hey Gadis (1991)
O Sussy Sayang (1989)
Dansa Gepe-Gepe (1984)
Jopie Latul – Ambon Jazz Rock (1982)


=== Samarbeid/featuring ===
OST Bella Vista (1994, med sangen «Ibunda»)
Første vinner av Den indonesiske folkesangfestivelen 1989–1990 (1990; med sangen «Bila» med Trie Utami)
Jangan Menambah Dosa (1989, med sangen «Daripada-Daripada» med Mus Mujiono og Deddy Dhukun og «Angan Pesona»)
Album Cinta Pop Kreatif (1989; med sangen «Ketika Cinta Bersatu»)
Kharisma Indonesia 2 (1989; med sangen «Dea Deo» med Ancha Haiz)
Duet Plus (1988, med sangen «»"Jumpa Lagi«»" med Andi Meriem Matalatta)
Development Songwriting Competition 1987 (1987; med sangen «Bersatulah»)
Indonesian Popular Song Festival 1987 (1987; med sangen «Kembalikan Baliku»)
Indonesian Popular Song Festival 1986 (1986; med sangen «Ayun Langkahmu»)
Suara Persaudaraan (1985; med sangen «Perdamaian» med Vina Panduwinata og Utha Likumahuwa)
Album Pesta, Vol. 2 (2017; med sangen «Hioko Tobelo II» med Cavin Sahilatua og MCP Sysilia)


== Referanser ==
Mal Donaghy

Malachy Martin Donaghy (født 13. september 1957 i Belfast, Nord-Irland) er en tidligere fotballspiller. 
Sitt første møte med landslagsfotball fikk han 8. mars 1978 da han spilte sin eneste U21-landskamp for Nord-Irland mot Irland.
Mangel på midtstoppere motiverte Alex Ferguson til å betale Luton £650 000 for å hente Donaghy til Manchester United 27. oktober 1988.


== Spillerkarriere ==


== Referanser ==


== Eksterne lenker ==
(en) Mal Donaghy – FIFA 
(en) Mal Donaghy – Transfermarkt 
(en) Mal Donaghy – national-football-teams.com 
(en) Mal Donaghy – Soccerbase.com 
(en) Mal Donaghy – FBref
Poul Madsen (journalist)

Poul Madsen (født 31. mars 1962) er en dansk journalist og sjefredaktør på Ekstra Bladet.
Madsen er utdannet fra Danmarks Journalisthøjskole, Aarhus i 1988.


== Referanser ==
President pro tempore for Canadas senat

President pro tempore for Canadas senat (engelsk: Speaker Pro Tempore of the Canadian Senate, fransk: Président pro tempore du Sénat du Canada) er det nest høyest rangerte medlemmet av Canadas senat. Han/hun blir først nominert av en utvelgelseskomité. Nominasjonen blir deretter bekreftet gjennom en avstemning i Senatet. President pro tempore tjenestegjør når Presidenten for Canadas senat, som er utnevnt av generalguvernøren etter anbefaling av statsministeren, er ute av stand til å være tilstede på et møte i Senatet.


== Liste ==


== Referanser ==


== Kilder ==
«Speakers Pro Tempore». Parlinfo. Parliament of Canada. Arkivert fra originalen 24. oktober 2020. Besøkt 27. september 2020.
Norgesmesterskapet på vannski

Norgesmesterskapet på vannski har blitt arrangert av Norges Vannski- og Wakeboard Forbund siden 1961.


== Vinnere kvinner ==


== Vinnere menn ==


== Se også ==
Norgesmesterskapet i wakeboard
Kongepokalvinnere i vannski


== Referanser ==


== Kilder ==
Norges Vannski- og Wakeboard Forbund: Norgesmestere vannski
(no) Norgesmestere i klassisk vannski i Store norske leksikon
Norgesmesterskapet i wakeboard

Norgesmesterskapet i wakeboard har blitt arrangert av Norges Vannski- og Wakeboard Forbund siden 2002.


== Vinnere ==


== Se også ==
Norgesmesterskapet på vannski


== Kilder ==
Norges Vannski- og Wakeboard Forbund: Norgesmestere vannski
Holmegaard Glasværk

Holmegaard Glasværk var et av Danmarks eldste glassverk, beliggende ved Holmegårds Mose, Fensmark, ca. 9 kilometer nordøst for Næstved på Sjælland. Holmegaard var gjennom alle årene det største og førende av de danske glassverk.


== Historie ==
I 1825 grunnla enkegrevinne Johanne Henriette Valentine Danneskiold-Samsøe glassverket, og videreførte dermed sin avdøde ektemann Christians idé om et glassverk ved Holmegaardsgodset. Produksjonen omfattet opprinnelig flasker og bruksglass, senere tilkom drikkeglass, kanner, skåler og blomsterglass.Glassverket ble i familien inntil 1936, hvor det ble omdannet til et aksjeselskap, og skilt fra Holmegaard Gods. Danneskiold-Samsøefamilien satt dog stadig i bestyrelsen. I 1965 fusjonerte det med Kastrup Glasværk, og i 1985 inngikk det i Royal Copenhagen (senere Royal Scandinavia), før det ble solgt til utviklingsvirksomheten Ibco. Fabrikken gikk konkurs i 2008, hvoretter Holmegaardmerket ble overtatt av Rosendahl A/S.


== Museum ==
I 2020 gjenåpnet den gamle fabrikksbygning under navnet Holmegaard Værk. Det er nå et museum med et stort antall Holmegaardprodukter representert.


== Referanser ==
Kastrup Glasværk

Kastrup Glasværk var et dansk glassverk i Kastrup på Amager ved København. 
Verket ble anlagt i 1847 av overstallmester Christian Conrad Sophus Danneskiold-Samsøe (1800–1886), sønn av Holmegaard Glasværks grunnlegger, Johanne Henriette Danneskiold-Samsøe. Han hadde arvet morens firma, og ønsket å bygge et glassverk ut til havet for å kunne få tilført kull utefra, men også for å komme nærmere det lukrative københavnske markedet.Til å begynne med fungerte verket utelukkende som flaskeverk, og alle flaskemakerne fra Holmegaard ble flyttet til Kastrup. Senere tilkom munnblåste drikkeglass, glasservise, lommelerker, osteklokker og belysningsglass.I 1873 overgikk firmaet til et aksjeselskap og Kastrup overtok og drev flere andre verk som Hellerup Glasværk, Fyens Glasværk og Aarhus Glasværk m.fl. I 1965 fusjonerte Kastrup Glasværk med Holmegaard Glasværk, og produksjonen opphørte helt i 1979.


== Referanser ==
Aina Johanne Nilsen

Aina Johanne Nilsen (født 16. august 1995) er en norsk sykepleier og politiker (Senterpartiet) fra Hadsel i Nordland. Nilsen er utdannet sykepleier ved Nord universitet.Fra juli 2020 er Nilsen ordfører i Hadsel kommune.


== Referanser ==


== Eksterne lenker ==
(no) Aina Johanne Nilsen hos Stortinget 
(no) Aina Johanne Nilsen hos Norsk senter for forskningsdata
Magnus Tvedte

Magnus Aleksander Tvedte (født 28. august 1994) er en norsk fotballspiller som spiller for Skjetten.Magnus er sønn av tidligere trener for Strømmen Hans Tvedte.Han signerte desember 2021 en 3-års kontrakt med Lyn. Tvedte har flere ganger vært på rundens lag i OBOS-ligaen. 


== Referanser ==


== Eksterne lenker ==
(en) Magnus Tvedte – Transfermarkt 
(en) Magnus Tvedte – Soccerway 
(no) Magnus Tvedte – Norges Fotballforbund
Liste over Underhusets presidenter (Canada)

Underhusets president (engelsk: Speaker of the House of Commons, fransk: Président de la Chambre des communes) er leder for annetkammeret i Canadas parlament. 


== Liste ==


== Referanser ==
Christian Conrad Sophus Danneskiold-Samsøe (1800–1886)

Christian Conrad lensgreve Sophus Danneskiold-Samsøe (født 16. september 1800, død 4. april 1886) var en dansk adelsmann og gehejmeråd. 
Han ble født på Gisselfeld som sønn av Christian Conrad Sophus Danneskiold-Samsøe og Henriette født Kaas. 


== Karriere ==
Danneskiold-Samsøe ble student i 1818, i 1822 hoffjegermester og i 1824 juridisk kandidat. I årene 1825–35 var han assessor auscultans i Højesteret og i flere år deputert ved Stænderforsamlingen i Roskilde. Ved Christian VIIIs tronebestigelse, ble han utnevnt til overstallmester, 1841 kommandør og 1842 storkors av Dannebrogordenen, 1848 overskjenk hos Frederik VII og i 1867 gehejmekonferensråd.I 1869 var han etter sin avdøde bror, blitt eier av grevskapet Samsøe samt overdirektør for Gisselfeld adelige Jomfrukloster. På Gisselfeld bidro han til det store parkanlegg, startet godsets verdifulle porselenssamling samt fikk oppført Gisselfelds orangeri, Paradehuset.Han hadde også arvet Holmegaard med det tilhørende glassverk etter sin mor og da driften av dette gikk godt, utvidet han ved å anlegge Kastrup Glasværk som en filial på Amager ved København.


== Ekteskap ==
I 1833 hadde en ektet en engelsk dame, Lady Elisabeth Bruce (1807-1848). Da hun døde giftet han seg på ny, denne gang med Anna Lovise Amalie von Zytphen (1818–1903). Danneskiold-Samsøe døde i 1886, og ble bisatt på Gisselfeld.


== Referanser ==
P.R. Krishna Kumar

P.R. Krishna Kumar (malayalam: പി.ആർ. കൃഷ്ണകുമാർ; født 23. september 1951 i Shoranur i Kerala, død 16. september 2020 i  Coimbatore) var en indisk ayurvedisk lege og grunnlegger av AVP Research Foundation, en ideell organisasjon som fremmer forskning innen det indiske medisinske systemet ayurveda, og administrerende direktør for Arya Vaidya Pharmacy (Coimbatore) Ltd.Han var kansler ved Avinashilingam University, og formann i CARe Keralam (Confederation for Ayurvedic Renaissance – Keralam), et ressurssenter som arbeider med standardisering av ayurvedisk medisin. Den indiske regjeringen hedret ham med utmerkelsen Padma Shri i 2009, for hans bidrag innen medisinen.Krishna Kumar døde av covid-19 i Coimbatore den 16. september 2020. Han hadde vært innlagt på sykehus der i over en uke.


== Referanser ==
Cabo Girão

Cabo Girão er verdens nest høyeste sjøklippe som ligger langs sørkysten av øya Madeira, i den portugisiske øygruppen Madeira. 

Den ligger mindre enn to kilometer vest fra sentrum av Câmara de Lobos, mellom sognene Quinta Grande og Câmara de Lobos. Cabo Girão ligger mellom to elvedaler som ender ut i Atlanterhavet, og er en diamantformet sjøklippskrent fra 560 meter til 589 meter over havet. Klippene strekker seg omtrent tre kilometer.Cabo Girão er et populært utsiktspunkt, med opptil 1800 besøkende om dagen. Det er anlagt en glasspromenade på klippen. Stedet er også et populært utgangspunkt for turgåere.


== Referanser ==
Hus-siriss

Hus-siriss er den eneste arten av siriss som lever i Norge. Hus-sirissen er gråbrun til gulbrun med tydelige svarte tverrbånd på hodet. Arten overlever vanligvis ikke vinteren utendørs i Norge, men kan av og til holde til innendørs. Sangen kan minne om fuglekvitring.


== Eksterne lenker ==
(en) Hus-siriss i Encyclopedia of Life 
(en) Hus-siriss i Global Biodiversity Information Facility 
(en) Hus-siriss hos Fauna Europaea 
(en) Hus-siriss hos ITIS 
(en) Hus-siriss hos NCBI 
(en) Kategori:Acheta domestica – bilder, video eller lyd på Wikimedia Commons 
(en) Acheta domesticus – galleri av bilder, video eller lyd på Wikimedia Commons 
Acheta domesticus – detaljert informasjon på Wikispecies
Åkervindelslekta

Åkervindelslekta (Convolvulus) er ei slekt i vindelfamilien.
Artene er ett- eller flerårige urter med krypende, opprett, klatrende eller slyngende vekst. Noen arter er teppedannende eller opprette busker. Stengelen har enkle hår eller gaffelhår. Bladene er hele, stilkete eller sittende og helrandede eller flikete. Blomstene sitter i bladhjørnene enkeltvis eller i ulike typer av blomsterstander. Krona er trakt- eller klokkeformet. Frukten er en kapsel med ett–fire svarte eller brune frø.Slekta omfatter mellom 150 og 250 arter og har en kosmopolitisk utbredelse. I Norge og ellers i Nord-Europa er det bare én art, åkervindel (C. arvensis), mens en rekke arter forekommer i middelhavslandene.Åkervindelslekta har kolonisert øyene i Makaronesia to ganger. Alle de endemiske vindelartene i øygruppene er forvedet, selv om de nærmeste slektningene i middelhavsområdet er urter. Det er ti endemiske arter på Kanariøyene og én på Madeira og Desertasøyene. Én art som vokser på Cabo Espichel i Portugal, tilhører samme gruppe som Convolvulus canariensis og er resultat av tilbakekolonisering fra Makaronesia. I Makaronesia vokser også fire ikke-endemiske, urteaktige arter. Alle av dem, unntatt kanskje Convolvulus siculus, er innført av mennesker.


== Referanser ==


== Eksterne lenker ==
(en) Åkervindelslekta – oversikt og omtale av artene i WORMS-databasen 
(en) Åkervindelslekta i Encyclopedia of Life 
(en) Åkervindelslekta i Global Biodiversity Information Facility 
(no) Åkervindelslekta hos Artsdatabanken 
(sv) Åkervindelslekta hos Dyntaxa 
(en) Åkervindelslekta hos ITIS 
(en) Åkervindelslekta hos NCBI 
(en) Åkervindelslekta hos The International Plant Names Index 
(en) Åkervindelslekta hos Tropicos 
(en) Kategori:Convolvulus – bilder, video eller lyd på Wikimedia Commons 
Convolvulus – detaljert informasjon på Wikispecies
B. Narayan Rao

Basanthpur Narayan Rao (født 1. juli 1955 i landsbyen Basanthpur i Bidar i India, død 24. september 2020 i Manipal) var en indisk politiker fra Kongresspartiet og representant i den lovgivende forsamling i delstaten Karnataka for valgdistriktet Basavakalyan fra 2018 til sin død. Han hadde stilt til valgene til denne forsamling to ganger uten hell før han til slutt ble innvalgt.Rao ble innlagt på et privat sykehus i Manipal den 1. september 2020, med COVID-19. Han døde av sykdommen den 24. september i en alder av 65 år.


== Referanser ==
Tony Montana

Antonio «Tony» Montana er en fiktiv karakter og hovedpersonen i 1983-filmen Scarface. Han blir fremstilt av Al Pacino i filmen, og stemmen blir spilt av André Sogliuzzo i videospillet fra 2006, Scarface: The World Is Yours. Tony Montana er blitt et kulturelt ikon, og er en av de mest kjente filmkarakterene gjennom tidene. I 2008 ble Montana kåret til den 27. største filmkarakteren av Empire Magazine. Karakteren er delvis basert på Tony Camonte, hovedpersonen i den opprinnelige romanen og filmatiseringen fra 1932. Tony Camonte er igjen inspirert av den tidligere amerikanske gangsteren Al Capone. Ifølge Oliver Stone, ble Tonys etternavn inspirert av tidligere NFL-quarterback, Joe Montana, Stones favorittspiller. En forløper roman, Scarface: The Beginning, skrevet av L.A. Banks, ble utgitt i 2006. Montana har også et stort arr på siden av ansiktet, noe som forklarer hvorfor han er kjent under kallenavnet Scarface.


== Rollebesetning ==
Al Pacino insisterte på å ta hovedrollen som Tony Montana, selv om Robert De Niro hadde blitt tilbudt den og avvist den. Pacino jobbet med eksperter innen knivkamp, ​​trenere og bokser Roberto Durán for å oppnå kroppstypen han ønsket for rollen. Durán hjalp også til med å inspirere karakteren, som hadde "en viss løve i seg", ifølge Pacino. Meryl Streeps innvandrer-karakter i Sofies valg (1982) påvirket også Pacinos skildring av Tony Montana. Hans medstjerne Steven Bauer og en dialektcoach hjalp ham med å lære aspekter av det kubansk spanske språket og uttalen.


== Referanser ==
Space Launch System

Space Launch System (SLS) er en bærerakett utviklet av NASA siden 2011. Den er verdens kraftigste rakett. Raketten skal brukes til Artemis-programmet og en mulig bemannet romferd til Mars.SLS er en to-trinns rakett med en diameter på 8,4 meter og en lengde på 111,2 meter. Den har fire rakettmotorer som hver produserer 1 859 kN statisk skyvekraft. To hjelperaketter (SRB - Solid Rocket Booster) som er festet hver side av hovedraketten skal gi ekstra skyvekraft på første del av oppskytningen. Dette er faststoffraketter - det vil si at de benytter rakettdrivstoff i fast form basert på ammoniumperklorat. Etter at hjelperakettene er utbrent, frigjøres de fra bæreraketten og faller ned i sjøen.Andretrinnet i SLS block 1 er Interim Cryogenic Propulsion Stage (ICPS) med én RL10 rakettmotor. Også andretrinnet bruker flytende hydrogen og flytende oksygen som drivstoff. I SLS block 1B tas et oppgradert andretrinn i bruk: Exploration Upper Stage (forkortet EUS). Det bruker samme drivstoff, men har fire RL10 rakettmotorer. Skyvekraften er nesten fire ganger større enn ICPS, og nyttelasten til Trans Lunar Injection (TLI) er 40% høyere med SLS block 1B enn med block 1.Bærerakettens oransje farve kommer fra isolasjonsskum som dekker drivstofftankene (og kappen mellom de). Drivstofftankene inneholder flytende hydrogen og oksygen med temperaturer på henholdsvis -253 og -183 grader celsius.Den første oppskytningen med SLS foregikk ved Artemis 1-ferden 16. november 2022.


== Bilder ==

		
		
		
		
		


== Se også ==
Ares V


== Referanser ==


== Eksterne lenker ==
(en-US) Offisielt nettsted 
(en) Space Launch System – kategori av bilder, video eller lyd på Commons